system
Răspunde în limba română, în stilul Wikipedia, cat mai corect gramatical.
user
Dă-mi un rezumat despre Péter Jecza.
assistant
Péter Jecza (n. 16 octombrie 1939, Sfântu Gheorghe – d. 24 martie 2009, Timișoara) a fost un sculptor și sculptor monumentalist român de etnie maghiară, profesor de sculptură la Facultatea de Arte a Universității de Vest din Timișoara, România,, iar, alternativ, a fost și profesor de diferite discipline artistice, respectiv profesor de sculptură la Institutul Politehnic Timișoara.

Ca artist plastic vizual, Péter Jecza, specializat în sculptură, a excelat în sculptură de interior și monumentală, în busturi și portrete, în sculpturi din domeniile artei religioasă și a monumentelor funerare, realizând, de asemenea, medalii și plachete, respectiv monade, diade și triade.

Biografie

Studii 
Născut în 16 octombrie 1939 la Sfântu Gheorghe, în județul Covasna, România, Peter Jecza, a urmat (între 1953 și 1957) cursurile Școlii Medie de Arte Plastice din Târgu Mureș, avându-l ca profesor pe Izak Martin. Apoi, între 1957 și 1963 a fost student al Institutului de Arte Plastice și Decorative Ion Andreescu din Cluj, avându-i ca profesori pe Andras Kos, Virgil Fulicea și Romul Ladea.

Biografie artistică 
 1960 — Bursa republicană de merit
 1960 — Prima manifestare artistică republicană (Sala Kalinderu, București - Festivalul republican al Institutelor de artă: Premiul I la secția Sculptură)
 1962 — Bursa de merit "Ion Andreescu"
 1962 — Premiul Festivalului republican al institutelor de artă
 1963 — Este numit cadru didactic la Facultatea de Arte Plastice a Universității din Timișoara

Activitate academică 
 1963 - 1979 — Cadru didactic la Facultatea de Arte a Universității Timișoara
 1979 - 1984 — Facultatea de Arte desființându-se, se transferă la Institutul Politehnic - Departamentul de Arhitectură, unde predă disciplinele de Studiul formei
 1984 — Se desființează Departamentul de arhitectură al Institutului Politehnic; drept urmare, se transferă la Catedra de desen și geometrie descriptivă în cadrul aceluiași institut
 1984 - 1989 — Predă disciplina de Desen și geometrie descriptivă la Institutul Politehnic Timișoara (1990 - 2002) în calitate de Profesor de sculptură la Facultatea de Arte din cadrul Universității de Vest, Timișoara, reînființată după 1990. În decursul acelor ani a predat următoarele discipline, Bazele compoziției pentru sculptură, Compoziție pentru sculptură, Modelaj, Crochiuri și studii scurte și Tehnici de transpunere în sculptură.
 În anul universitar 2001-2002, fiind la Institutul Politehnic Timișoara, predă, la studenții din anul de Studii aprofundate, disciplina Conștientizarea și aprofundarea gramaticii volumelor în proiectele de creație.

Operă 
Artistul plastic Jecza, specializat în sculptură, a excelat în umătoarele subdiscipline ale sculpturii, 
 Artă religioasă
 Artă monumentală
 Busturi
 Portrete
 Monade, diade și triade
 Monumente funerare
 Medalii și plachete
 Sculptura de interior

Expoziții 
Începând cu anul 1972, sculptorul Peter Jecza a avut un număr foarte mare de expoziții, cu precădere în străinătate, mai precis în Germania. Seria de expoziții personale este deschisă la 14 mai 1972 la Galeria „Palette“ din localitatea germană Wuppertal. Această primă expoziție personală a fost deschisă publicului până la 30 iunie, și a cuprins un număr mare de exponate realizate de sculptor.

În România, prima sa expoziție va avea loc un an mai târziu, în 1973, la Galeria „Apollo“ din București. Seria expozițiilor sale continuă, în special în Germania, în orașe ca Berlin, Düsseldorf, Essen, Köln. În România, Jecza expune doar în București, Timișoara, Cluj și Lugoj. În țară ultima sa expoziție va fi în 1996 la Galeria „Dure“ din Timișoara, iar în străinătate, în 1997, la Galeria „Il Quadro“ din Aachen, Germania.

În țară 
 1973 — Galeria "Apollo", București
 1982 — decembrie 1982 - Galeria Korunk, Cluj
 1986 — (30 mai - 22 iunie) - Galeria Pro Arte, Lugoj
 1993 — (16 octombrie - 30 octombrie), Galeria 28, Timișoara
 1996 — (13 decembrie - 28 decembrie), Galeria Dure, Timișoara

În străinătate 
 1972 — (14 mai - 30 iunie) - Galeria Palette, Röderhaus, Wuppertal, Germania
 1973 — Expoziție în Hofgeismar, Germania
 1977 — Galeria Palette, Wuppertal, Germania
 1977 — Galerie am Markt, Hofgeismar, Germania
 1978 — (27 aprilie - 14 iunie) - Galerie Aeugsterthal, Aeugsterthal. Zürich, Elveția
 1978 — (8 noiembrie - 23 decembrie) - Galerie im Zielemp, Olten, Elveția, unde expune alături de Adolf Arzensek
 1981 — Galeria Palette, Wuppertal, Germania
 1981 — Firma Prisma, Warburg, Germania
 1981 — Biroul notarial Kai-Nordemann, Berlin, Germania
 1982 — Schollbrockhaus, Herne, Germania
 1982 — Palais Glückstadt, Brockdorff, Germania
 1983 — (11 septembrie - 7 octombrie) - Galeria Walther, Düsseldorf, Germania
 1983 — (20 iunie - 22 august) - Galeria Baukunst, Köln, Germania
 1984 — (septembrie - octombrie) - Parcul stațiunii, Bad Salzuflen, Germania
 1984 — (22 martie - 15 aprilie) - Galeria Palette, Wuppertal, Germania
 1985 — Galeria Palette, Röderhaus, Wuppertal, Germania
 1986 — (februarie) - Galeria Schlosskeller, Fraubrunnen, Elveția
 1986 — (19 septembrie - 12 octombrie) - Galeria Zürrer, Aesch-Basel, Elveția
 1986 — (octombrie) - Galeria orașului, Arossa, Elveția
 1987 — (28 august - 19 septembrie) - Allschwiler Kunst-Zentrum, Allschwil-Basel, Elveția
 1990 — (9 martie - 17 martie) - Galeria Heimeshoff, Essen, Germania
 1997 — (15 septembrie - 15 octombrie) - Galeria Il Quadro, Aachen, Germania

Alte expoziții  
 1986 — Lugoj
 1987 — Viena
 1987 — Timișoara
 1989 — Viena
 1999 — München

Premii și distincții 
 1968 — Premiul al II-lea la concursul republican pentru Monumentul Brigadierilor
 1975 — Premiul Dr. Ludwig Lindner al Asociației Artisticilor Plastici R.B.K. din Wuppertal, Germania
 1978 — Medalia de aur a Președintelui Republicii Italia la Bienala de sculptură pe o temă dantescă, Ravenna, Italia
 1978 — Medalia de aur a Președintelui Consiliului de Miniștri al Italiei, Bienala de sculptură pe o temă dantescă, Ravenna, Italia
 1984 — Premiul I la Festivalul Național - secția Artă a Cântării României
 1998 — Premiul I la Bienala de sculptură mică – Arad, România
 1999 — Premiul I la Bienala internațională de artă - Reșița, România
 1999 — Premiul de excelență culturală oferit de Austrian Airlines

Decorații 
 1972 — Medalia „25 de ani de la Proclamarea Republicii”
 1980 — Medalia „Meritul Cultural” (Clasa I)
 2000 — Ordinul național „Pentru Merit” în grad de Ofițer (1 decembrie 2000) „pentru realizări artistice remarcabile și pentru promovarea culturii, de Ziua Națională a României”

Note

Legături externe 
 Situl oficial al lui Peter Jecza
 Jecza Gallery

Articole (toate accesibile la 17 martie 2022) 
 Despre Jecza Gallery
 Prezentarea Galeriei Jecza
 Expoziție Peter Jecza la Viena - articol scris la 5 iulie 2011, ora 12:06 
 Anunț la decesul sculptorului - articol scris la 24 martie 2009

Nașteri în 1939
Nașteri pe 16 octombrie
Decese în 2009
Decese pe 24 martie
Artiști maghiari români
Artiști plastici români
Pedagogi români
Oameni din Sfântu Gheorghe
Maghiari din Transilvania
Sculptură monumentală
Sculptori maghiari
Sculptori monumentaliști români
Sculptori români